คะแนนนิยม ไบเดน แซง ทรัมป์
ผลสำรวจความนิยมชาวอเมริกันที่มีต่อประธานาธิบดีโดนัลด์ ทรัมป์ ผู้นำสหรัฐฯ วัย 73 ปี กับนายโจ ไบเดน อดีตรองประธานาธิบดี วัย 77 ปี ตัวเต็งผู้แทนพรรคเดโมแครตท้าชิงเก้าอี้ประธานาธิบดีจากนายทรัมป์ในวันที่ 3 พ.ย.ปีนี้ สำรวจระหว่างวันที่ 15-20 เม.ย. ในพื้นที่รัฐมิชิแกน วิสคอนซิลและเพนซิลเวเนีย พบว่านายไบเดนมีคะแนนนิยมเฉลี่ยอยู่ที่ 45 เปอร์เซ็นต์ ส่วนนายทรัมป์ คะแนนนิยม 39 เปอร์เซ็นต์ส่วนหนึ่งที่ทำให้คะแนนนิยมนายทรัมป์ด้อยลงไป เพราะสถานการณ์รับมือภัยระบาดของโคโรนาไวรัส โควิด-19 ในประเทศ ซึ่งนายทรัมป์ถูกวิพากษ์วิจารณ์อย่างมากถึงความไม่แน่นอนชัดเจนในการแก้ปัญหา ขณะที่สหรัฐฯ พบผู้ติดเชื้อโควิด-19 และมีผู้เสียชีวิตรวมมากอันดับ 1 ของโลกขณะเดียวกัน ผลเลือกตั้งเบื้องต้นชิงเป็นผู้แทนพรรคเดโมแครต อดีตรองประธานาธิบดีไบเดนครองคะแนนคณะผู้เลือกตั้งแล้ว 1305 คะแนน เข้าใกล้เส้นชัยผู้แทนพรรคเดโมแครตขึ้นชิงเก้าอี้ประธานาธิบดีสหรัฐฯ โดยนายไบเดนต้องได้คะแนนคณะผู้เลือกตั้งถึง 1991 คะแนน แต่เขาไม่มีคู่แข่งชิงเป็นผู้แทนพรรคเดโมแครตแล้ว ภายหลังจากนายเบอร์นี แซนเดอร์ส วัย 78 ปี ส.ว.รัฐเวอร์มอนต์ ถอนตัวจากการชิงชัยหลังคว้าคะแนนคณะผู้เลือกตั้งได้ราว 939 คะแนน.
ผลสำรวจความนิยมชาวอเมริกันที่มีต่อประธานาธิบดีโดนัลด์ ทรัมป์ ผู้นำสหรัฐฯ วัย 73 ปี กับนายโจ ไบเดน อดีตรองประธานาธิบดี วัย 77 ปี ตัวเต็งผู้แทนพรรคเดโมแครตท้าชิงเก้าอี้ประธานาธิบดีจากนายทรัมป์
เลือกตั้งสหรัฐ,ประธานาธิบดีสหรัฐ,โดนัล ทรัมป์,โจ ไบเดน,เลือกตั้งประธานาธิบดีสหรัฐฯ,โควิด-19,ข่าววันนี้